Wenk ontvang oor PTA-paartjie wat glo saam wegloop | Maroela Media
Dana Wannenburg, DA-raadslid in Tshwane, is in kontak met die twee tieners se gesinne en het Donderdag aan Maroela Media gesê die gesinne het inligting ontvang dat die twee vermoedelik in Centurion kan wees.
Swart se ma, Irene, het Donderdag aan Maroela Media gesê dit is die eerste keer sedert Sondag dat hulle 'n positiewe wenk ontvang. Sy sê hulle hoop en bid dat haar dogter en Van Schalkwyk ongedeerd gevind gaan word. Die gesinne werk tans saam met die polisie om die wenk op te volg.
Volgens Swart is Awian en Kim al agt maande lank in 'n verhouding. "Ons het glad nie vermoed dat die twee beplan het om weg te loop nie," het sy gesê. "Ons voel so magteloos. 'n Mens weet nie wat om in so 'n situasie te doen, of waar om te begin soek nie. Ons hoop en bid nou net vir 'n gelukkige einde."
Die tieners het vermoedelik saam weggeloop. Hul selfone is sedert Sondag afgeskakel. Kim se ouers het hulle Sondag laas saam gesien by hul huis in Amandasig in die noorde van Pretoria.
Vermeende kriminele deur polisie doodgeskiet
June Steenkamp onseker oor Oscar se egtheid
Daardie mannetjie behoort goed gemo(k)er te word waneer hulle opgespoor word. Vir die meisie het ek nie raad nie.
Sy kort n warm poker. En ja vandag mag jy nie jou kind slaan of n pak gee nie dis n oortreeding geen wonder die kinders is so onhebbelik vandag nie. Geen respek. Kinders van vandag dink dis maklik daar buite net rook sex en drank maar wag tot die werklikheid intree. So word misdadigers net meer en meer en meer.
Jul kan ook "the Pink Ladies" kontak. Hul help baie met vermiste kinders en is suksesvol. Sterkte aan die ouers. Die twee weet duidelik nie watter gevare daarbuite is nie. Hoop hul is gou veilig terug by hul huise. Ek stel voor die ouers registreer "tracker" op die kinders se selfone as hul terugkom. Natuurlik moet hul dit nie weet nie. Dit werk soos n bom.
mense julle moet begin by die kinders se skole, vriende se vriende, in die skool self, ons het dit ook gehad met n meisiekind wat vir 3dae weg was, die polisie het niks gedoen ni, ons het self skool toe gegaan en saam met die hoof leidrade opgespoor, en kinders ondervra, en het haar dieselfde dag nog self by n woonstel gekry! Sterkte vir die
ouers dis hel om deur te gaan.
mens moet maar nie te gou se wat moet gegebeur as die twee gevind word .Dalk het hulle nie eers besluit om weg te loop en is hulle dalk ontvoer . Hoop hulle word gou opgespoor bid en wag maar